Teknologji e re për gjetjen e shenjave të gishtërinjëve
Një teknologji e re për zbulimin e gjurmëve të gishtave mund të ndihmojë në zbulimin e krimeve të pazgjidhura
Një pajisje e re laboratorike po ndihmon shkencëtarët mjeko-ligjorë në kërkim të zbulimit të shenjave të gishtërinjëve mbi objektet e përdorura gjatë një krimi. Siç njofton korrespondentja e Zërit të Amerikës, Deborah Block, metodat aktuale të kopjimit të shenjave të gishtërinjëve mund të mos jenë aq të mira, ndërsa marrja e ADN-së mund të dëmtojë provat. Një shkencëtar mjeko-ligjor po ekzaminon një thikë të përdorur në një krim. Aktualisht, shkencëtarët e trajtojnë objektin me avuj ngjitës dhe dritë, që i bën të dukshme gjurmët e gishtërinjëve. Problemi është se kopjet e përftuara mund të mos jenë të qarta dhe përdorja e pambukut për të marrë ADN-në, e shkatërron atë. Por tani, një ekip mjeko-ligjor në Angli shpreson se teknologjia e re do të zbulojë prova shtesë, kryesisht në rastet e vjetra të pazgjidhura. , thotë Vickie Burgin e ekipit mjeko-ligjor të policisë në East Midlands. Mënyrat e reja të përdorimit të makinës spektroskopike të masës mund të rezultojë në prova të sakta. Makineria e ndërtuar në bashkëpunim me Universitetin “Nottingham” përdor jonet për të goditur një objekt dhe për të krijuar një hartë të substancave që zbulon. Specialistët thonë se makineria është e sigurtë, nuk dëmton provat ekzistuese dhe nxjerr rezultate të qëndrueshme. , thotë Nichola Starr, hulumtuese në Universitetin Nottingham. Makineria zbulon fragmente substancash nga gjurmët e gishtërinjëve, përfshi djersën e individit. Me këto të dhëna, makineria formon një model kompjuterik që interpreton gjetjet. Kjo mund të jetë e dobishme në rastin e gëzhojës së plumbit ku është shumë e vështirë zbulimi i gjurmëve të gishtërinjëve. , thotë James Sharp, profesor i fizikës në Universitetin Nottingham. Shkencëtarët thonë se teknika nuk i dëmton gjurmët e gishtërinjëve dhe se shenjat mund të kopjohen pa i dëmtuar ato. Por, hetuesit druhen se kjo qasje teknologjike mund të përballet me sfida në gjykata.